Eurico Dias Nogueira

Eurico Dias Nogueira (6. maaliskuuta 1923 Dornelas do Zêzere – 19. toukokuuta 2014) oli portugalilainen roomalaiskatolinen arkkipiispa. Hänet vihittiin papiksi 22. joulukuuta 1945 ja nimitettiin Vila Cabralin hiippakunnan (Mosambik) piispaksi 10. heinäkuuta 1964. Piispaksi vihkiminen seurasi 6. joulukuuta. Pääkonsekraattorina toimi Ernesto Sena de Oliveira, jota avustivat Emanuele Trindade Salgueiro ja Manuel Dos Santos Rocha.

Dias Nogueira sai 19. helmikuuta 1972 nimityksen Sá da Bandeiran hiippakunnan (Angola) piispaksi, jonka tehtävistä hän erosi 3. helmikuuta 1977. Hän sai 3. marraskuuta 1977 nimityksen Bragan arkkipiispaksi, jona hän toimi, kunnes jäi eläkkeelle 5. kesäkuuta 1999.

Dias Nogueira osallistui Vatikaanin toiseen kirkolliskokoukseen.

Lähteet 

Portugalilaiset papit
Katoliset arkkipiispat
Vuonna 1923 syntyneet
Vuonna 2014 kuolleet